Raġel ta' 29 sena residenti Ħad-Dingli, sofra xi ġrieħi gravi wara li seħħet ħabta bejn karozza tat-tip Alfa Romeo u l-mutur tal-għamla Romet Motors li kien qed isuq. Dan ġara l-bieraħ filgħaxija, għall-ħabta tal-ħdax u nofs, fi Triq Ganu f'Birkirkara. Il-Pulizija tad-Distrett ġiet infurmata u marret minnufih fuq il-post. Is-sewwieq tal-mutur ġie ċċertifikat li qiegħed isofri minn ġrieħi gravi. Min-naħa l-oħra, is-sewwieq tal-vettura, li għandu 19-il sena u joqgħod in-Naxxar, ma sofra l-ebda ġrieħi. Il-Pulizija għadha qed tinvestiga dam l-inċident.